กระทู้ถามที่ ๐๐๓ (ร.)

วุฒิสภา

๑๘ กันยายน ๒๕๖๖

เรื่อง การส่งเสริมให้ภาคเอกชนเข้ามามีส่วนร่วมในการให้บริการเดินรถของการรถไฟแห่งประเทศไทย
กราบเรียน ประธานวุฒิสภา

ข้าพเจ้าขอตั้งกระทู้ถาม ถามรัฐมนตรีว่าการกระทรวงคมนาคม ดังต่อไปนี้

รัฐบาลโดยกระทรวงคมนาคมให้ความสำคัญกับการพัฒนาโครงสร้างพื้นฐานทางรางของประเทศไทย โดยเฉพาะโครงการก่อสร้างรถไฟทางคู่ ระยะที่ ๑ โครงการรถไฟทางคู่สายใหม่ที่อยู่ระหว่างการก่อสร้าง รวมทั้งโครงการก่อสร้างรถไฟทางคู่ ระยะที่ ๒ ที่อยู่ระหว่างการพิจารณา เพื่อเพิ่มศักยภาพการให้บริการขนส่งระบบราง สนับสนุนการขนส่งผู้โดยสารและสินค้า รวมทั้งรองรับปริมาณผู้โดยสารและสินค้าที่จะเพิ่ม สูงขึ้นและลดระยะเวลาในการโดยสารและการขนส่งสินค้า และในทางกลับกันในขณะที่รัฐบาลลงทุนในการก่อสร้างรถไฟทางคู่ระยะที่ ๑ และโครงการได้ทยอยแล้วเสร็จไปแล้ว แต่สัดส่วนปริมาณการขนส่งสินค้าทางรางต่อปริมาณการขนส่งสินค้าทั้งหมดยังคงไม่สามารถบรรลุตามเป้าหมายที่กำหนดไว้ในแผนแม่บทภายใต้ยุทธศาสตร์ชาติที่กำหนดไว้ที่ร้อยละ ๔ ในปี พ.ศ. ๒๕๖๕ และร้อยละ ๗ ในปี พ.ศ. ๒๕๗๐ โดยในปี พ.ศ. ๒๕๖๔ พบว่า มีสัดส่วนปริมาณการขนส่งสินค้าทางรางต่อปริมาณการขนส่งสินค้าทั้งหมดเพียงร้อยละ ๑.๔๔ เท่านั้น ซึ่งสะท้อนถึงสถานการณ์การบรรลุเป้าหมายที่อยู่ในระดับวิกฤต จึงขอเรียนถามว่า - กระทรวงคมนาคม มีนโยบายและแนวทางในการเปิดโอกาสให้ภาคเอกชนเข้ามามีส่วนร่วมในการให้บริการเดินรถในโครงสร้างพื้นฐานของการรถไฟแห่งประเทศไทยอย่างไร เพื่อเป็นแนวทางหรือวิธีการหนึ่งในการเพิ่มสัดส่วนการขนส่งทางรางให้มากยิ่งขึ้น เนื่องจากปัจจุบันการรถไฟแห่งประเทศไทย เป็นผู้ลงทุนก่อสร้างโครงสร้างพื้นฐานทางราง รวมทั้งเป็นผู้บริหารจัดการโครงสร้างพื้นฐานและยังเป็นผู้ให้บริการเดินรถเพียงฝ่ายเดียว

ขอให้ตอบในราชกิจจานุเบกษา

ขอแสดงความนับถืออย่างยิ่ง

สุดชัย ธีระวัฒนะเจริญ

คำตอบกระทู้ถามที่ ๐๐๓ (ร.)

ของ นายสุรเดช จิรัฐิติเจริญ สมาชิกวุฒิสภา
เรื่อง การส่งเสริมให้ภาคเอกชนเข้ามามีส่วนร่วมในการให้บริการเดินรถของการรถไฟแห่งประเทศไทย

ข้าพเจ้า นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ขอตอบกระทู้ถาม
เรื่อง การส่งเสริมให้ภาคเอกชนเข้ามามีส่วนร่วมในการให้บริการเดินรถของการรถไฟแห่งประเทศไทย
ของท่านสมาชิกผู้ทรงเกียรติ ดังนี้

**คำถาม** กระทรวงคมนาคม มีนโยบายและแนวทางในการเปิดโอกาสให้ภาคเอกชนเข้ามา
มีส่วนร่วมในการให้บริการเดินรถในโครงสร้างพื้นฐานของการรถไฟแห่งประเทศไทยอย่างไร เพื่อเป็นแนวทาง
หรือวิธีการหนึ่งในการเพิ่มสัดส่วนการขนส่งทางรางให้มากยิ่งขึ้น เนื่องจากปัจจุบันการรถไฟแห่งประเทศไทย
เป็นผู้ลงทุนก่อสร้างโครงสร้างพื้นฐานทางราง รวมทั้งเป็นผู้บริหารจัดการโครงสร้างพื้นฐานและยังเป็น
ผู้ให้บริการเดินรถเพียงฝ่ายเดียว

**คำตอบ**

กระทรวงคมนาคม ขอเรียนชี้แจงว่า ตามที่คณะกรรมการพัฒนาระบบการบริหารจัดการ
ขนส่งสินค้าและบริการของประเทศ (กบส.) มีมติเมื่อวันที่ ๗ มีนาคม ๒๕๖๕ เห็นชอบในหลักการ
ข้อเสนอการเปิดให้เอกชนดำเนินการขนส่งสินค้าซึ่งไม่ใช่สินค้าของตนเองทั้งเที่ยวไปและเที่ยวกลับ
เพื่อให้เกิดการใช้ประโยชน์จากโครงสร้างพื้นฐานการขนส่งทางรถไฟเพิ่มมากขึ้น กระทรวงคมนาคม
ได้ผลักดันการดำเนินการตามมติดังกล่าว โดยการส่งเสริมให้ภาคเอกชนเข้ามามีส่วนร่วมในการให้บริการเดินรถ
ของการรถไฟแห่งประเทศไทยสอดคล้องกับแผนวิสาหกิจการรถไฟแห่งประเทศไทย พ.ศ. ๒๕๖๖ - ๒๕๗๐
ที่ได้กำหนดโครงการพัฒนาธุรกิจให้เช่าใช้ทาง (Time slot) ในการเดินรถขนส่งและธุรกิจบบริการที่เกี่ยวเนื่อง
กับการเป็นผู้ให้บริการแพลตฟอร์มระบบราง (Platform provider) เพื่อจัดสรรใช้ประโยชน์จากทรัพยากร
(รางและโครงสร้างพื้นฐาน) ที่มีอยู่ให้เกิดประโยชน์สูงสุดและสนับสนุนให้ภาคเอกชนเป็นผู้ร่วมให้บริการ
เดินรถด้านการให้บริการ รวมทั้งยังเป็นการหารายได้ให้การรถไฟแห่งประเทศไทย โดยที่ไม่ต้องลงทุนเพิ่ม
ทั้งนี้ การรถไฟแห่งประเทศไทยอยู่ระหว่างการหารือกับสำนักงานคณะกรรมการนโยบายรัฐวิสาหกิจ
และความกรมภูฏฎิกา ในประเด็นข้อกฎหมายเกี่ยวกับการเปิดให้เอกชนเดินรถร่วม (Open Access)
เกี่ยวกับการแสดงรายการดังกล่าว การรถไฟแห่งประเทศไทยสามารถดำเนินการตามอำนาจหน้าที่
ภายในขอบเขตวัตถุประสงค์ ตามพระราชบัญญัติการรถไฟแห่งประเทศไทย พ.ศ. ๒๔๙๔ ได้หรือไม่
โดยไม่เป็นการทำร่วมลงทุน ตามพระราชบัญญัติตามพระราชบัญญัติตัวเองลงทุนระหว่างรัฐและเอกชน พ.ศ. ๒๕๖๒ และไม่อยู่ในบังคับต้องปฏิบัติตามพระราชบัญญัติตัวเองลงทุนระหว่างรัฐและเอกชน พ.ศ. ๒๕๖๒ หากความชัดเจนในประเด็นข้อกฎหมาย การรถไฟแห่งประเทศไทยจะได้วางทำเนินการเชิงชวนเอกชน